รัฐบาลไทย-ข่าวทำเนียบรัฐบาล-กรมเจ้าท่า เดินหน้าแผนเชิงรุกปี 66 เข้มความปลอดภัย - สิ่งแวดล้อมทางน้ำเฝ้าระวังทุกมิติเพิ่มทักษะบุคลากร พร้อมตรวจเรือลักลอบปล่อยของเสียลงแหล่งน้ำ
วันศุกร์ที่ 31 มีนาคม 2566
กรมเจ้าท่า เดินหน้าแผนเชิงรุกปี 66 เข้มความปลอดภัย - สิ่งแวดล้อมทางน้ําเฝ้าระวังทุกมิติเพิ่มทักษะบุคลากร พร้อมตรวจเรือลักลอบปล่อยของเสียลงแหล่งน้ํา
...
กรมเจ้าท่า เดินหน้าแผนเชิงรุกปี 66เข้มความปลอดภัย - สิ่งแวดล้อมทางน้ําเฝ้าระวังทุกมิติเพิ่มทักษะบุคลากร พร้อมตรวจเรือลักลอบปล่อยของเสียลงแหล่งน้ํา
กรมเจ้าท่า กระทรวงคมนาคม เปิดแผนเชิงรุก ปี 2566 เพิ่มประสิทธิภาพ มาตรฐานความปลอดภัยการขนส่งทางน้ําเข้มข้นการดูแลสิ่งแวดล้อม ฟื้นฟูระบบนิเวศอํานวยความสะดวกการออกใบอนุญาต ให้สอดรับกับทิศทางการเติบโตกองเรือไทยเป็นไปตามกฎหมายไทย และอนุสัญญาระหว่างประเทศเดินหน้าพัฒนาโครงการ เพื่อลดกระทบภัยพิบัติทางธรรมชาติ ป้องกันผลกระทบที่เกิดขึ้นกับประชาชน ใช้เส้นทางน้ําในการบริหารจัดการ ทั้งการสร้างเขื่อนป้องกันตลิ่งพัง ขุดลอกร่องน้ํา พร้อมผลิตบุคลากรคุณภาพประจําเรือให้เพียงพอ และเป็นไปตามมาตรฐานสากล
กรมเจ้าท่า ได้กําหนดแผนงานเชิงรุกประจําปี 2566 ในการปฏิบัติการกํากับดูแลการจราจรทางน้ําและความปลอดภัย ซึ่งได้ให้ความสําคัญในมาตรการความปลอดภัยด้านการจัดการระบบขนส่งทางน้ําควบคู่ไปกับการดูแลสิ่งแวดล้อม ตามพันธกิจของกรมเจ้าท่าในการเพิ่มประสิทธิภาพและการเฝ้าระวังในทุกมิติ ทั้งในด้านการบริหารจัดการท่าเรือ การยกระดับทักษะบุคลากรของทุกท่าเรือและหน่วยงานที่เกี่ยวข้อง ทั้งภาครัฐเอกชน เพื่อให้สามารถดําเนินการให้เป็นไปตามมาตรการในการกํากับดูแลเรือและท่าเรือที่เข้ามาใช้บริการให้เป็นไปตามกฎหมายและมาตรฐานสากลโดยเฉพาะกรณีของการลักลอบปล่อยของเสียออกจากเรือลงสู่แหล่งน้ําและทะเลที่มีผลต่อระบบนิเวศทางน้ํา จึงจําเป็นที่จะต้องใช้มาตรการเข้มงวดในการตรวจสอบและให้ผู้ประกอบกิจการเดินเรือดําเนินการตามมาตรการของกรมเจ้าท่าอย่างจริงจัง
อย่างไรก็ตาม เพื่อให้เกิดการยกระดับการรักษาความปลอดภัยของท่าเรือและการดูแลด้านสิ่งแวดล้อม สํานักความปลอดภัยและสิ่งแวดล้อมทางน้ํา ได้มีการจัดอบรมหลักสูตรขจัดคราบน้ํามันเบื้องต้น ให้เจ้าหน้าที่กรมเจ้าท่า รวมถึงหน่วยงานรัฐและเอกชนมาอย่างต่อเนื่อง เพื่อดําเนินการเผชิญเหตุได้อย่างมีประสิทธิภาพ เพื่อดูแลสิ่งแวดล้อมและยังเป็นการเพิ่มจํานวนบุคคลากรให้มีองค์ความรู้ มีความเข้าใจในการป้องกันและขจัดมลพิษทางน้ําที่เกิดจากคราบน้ํามันและของเสีย โดยเฉพาะวิธีการกําจัดและการใช้อุปกรณ์ขจัดคราบน้ํามันชนิดต่างๆอย่างถูกต้องและมีประสิทธิภาพ ซึ่งจะทําให้ผู้รับการฝึกอบรมทั้งภาครัฐ และเอกชนที่เกี่ยวข้องสามารถบูรณาการและปฏิบัติงานร่วมกันได้ เพื่อสนับสนุนการทํางานของกรมเจ้าท่าและการเฝ้าระวังในการป้องกันและแก้ปัญหาหากเกิดมลพิษทางน้ําได้อย่างถูกต้อง
ทั้งนี้ กรมเจ้าท่า ให้ความสําคัญในการกํากับดูแล บริหารงานเพื่อการส่งเสริมการพัฒนาระบบการคมนาคมขนส่งทางน้ําและพาณิชยนาวีทั้งระบบ ทั้งการเดินเรือ การนําร่อง การจดทะเบียนเรือ การใช้เรือหรือพาหนะทางน้ําอื่นทุกประเภท พร้อมกับการปรับปรุงดูแลรักษาแม่น้ํา ลําคลอง หรือเส้นทางน้ําให้สามารถใช้เป็นเส้นทางสัญจรไปมาร่วมกันเป็นทางสาธารณะ เพื่อให้ประชาชนได้ใช้ประโยชน์ จากการปฏิบัติการของกรมเจ้าท่าในทุกมิติ ทั้งด้านความสะดวกรวดเร็ว ปลอดภัย และการฟื้นฟูระบบนิเวศ เพื่อสร้างสิ่งแวดล้อมทางน้ําที่ดี ปราศจากมลภาวะ ให้เป็นตามพระราชบัญญัติการเดินเรือในน่านน้ําไทย พ.ศ.2456และฉบับแก้ไขเพิ่มเติม เพื่อให้เกิดการเตรียมความพร้อมของการเกิดอุบัติเหตุทางน้ํา เช่น ในกรณีน้ํามันรั่วไหล เรืออับปางและเกิดการรั่วไหลสารเคมี การบํารุงรักษาเรือ กิจกรรมการล้างถังเพื่อเปลี่ยนผลิตภัณฑ์และการลักลอบทิ้งน้ํามันใช้แล้วลงทะเลของเรือบรรทุกสินค้า การพบคราบน้ํามันจากการลักลอบทิ้งในบริเวณชายฝั่งหรือชายหาดที่ติดต่อกับทะเลอันเนื่องมาจากลมมรสุมตามฤดูกาลพัดพามา การดําเนินกิจกรรมของการสํารวจและผลิตปิโตรเลียมในทะเล ที่ส่งผลให้เกิดการปนเปื้อนลงแหล่งน้ําลงทะเลได้
ในกรณีหากมีการกระทําความผิดในลักษณะขนถ่ายสิ่งของในเรือออกนอกลําเรือ หรือไปยังเรือหรือยานพาหนะอื่นในระหว่างอยู่ในเส้นทางเดินเรือและจุดพักคอย ต้องระวางโทษจําคุกไม่เกินหกเดือน ปรับไม่เกินหนึ่งหมื่นบาท หรือทั้งจําทั้งปรับ รวมถึงผู้ที่สนับสนุน หรือรู้เห็นเป็นใจให้บุคคลอื่นกระทําการดังกล่าวหรือรู้ว่ามีการกระทําดังกล่าวแล้วไม่ดําเนินการเพื่อระงับการกระทําความผิดนั้น ๆ ต้องระวางโทษเช่นเดียวกันกับการกระทํานั้น
นอกจากนี้สํานักงานควบคุมการจราจรและความปลอดภัยทางทะเล มีหน้าที่ในดูแลการเดินเรือเข้า - ออก ในเขตท่าเรือต่าง ๆ เพื่อการรักษาความปลอดภัยของเรือและท่าเรือ พร้อมทั้งการติดตามและฝึกซ้อมแผนรักษาความปลอดภัยเขตท่าเรือต่าง ๆ ประสานงานหน่วยงานภาครัฐและเอกชนที่เกี่ยวข้องปฏิบัติงานรักษาความปลอดภัยให้สอดคล้องกับประมวลข้อบังคับว่าด้วยการรักษาความปลอดภัยของเรือและท่าเรือระหว่างประเทศ พร้อมทั้งปรับปรุงแผนการรักษาความปลอดภัยของเขตท่าเรือให้ทันสมัยตรวจสอบและรักษาความปลอดภัยกับเรือสินค้าที่เข้ามาและ/หรือขนถ่ายบรรทุกสินค้ากลางทะเลบริเวณเขตท่าเรือ ตามประมวลข้อบังคับว่าด้วยการรักษาความปลอดภัยของเรือและท่าเรือระหว่างประเทศอีกด้วย
ทั้งนี้ กรมเจ้าท่า ได้จัดทําผลสํารวจในการประเมินความพึงพอใจในการตรวจตราการเดินเรือ ครั้งที่ 1 ปีงบประมาณ 2566 จากผู้ตอบแบบสอบถาม 670 คน ซึ่งเป็นผู้ใช้บริการพบว่า มีความพึงพอใจคิดเป็น 75.64%โดยแยกเป็นความพึงพอใจด้านเรือตรวจการณ์อยู่ในระดับ 72.54%ด้านเจ้าหน้าที่ประจําท่าเรือ 78.34% ซึ่งถือว่ามีความพอใจอยู่ในระดับมากทั้ง 2 ส่วนและภาพรวมความพึงพอใจได้แก่ การแต่งเครื่องแบบปฏิบัติหน้าที่คิดเป็น 82.12% การให้ความช่วยเหลือผู้โดยสาร 79.04% การให้คําแนะนําและตอบคําถามได้ชัดเจนตรงตามวัตถุประสงค์ 78.80% โดยกรมเจ้าท่า จะนําผลสํารวจที่ได้จากการประเมินฯ นําไปปรับปรุง พัฒนางานด้านการตรวจตราความปลอดภัย และการบริการประชาชน ให้เกิดประโยชน์อย่างสูงสุดต่อไป